Fostul ministru al Sănătății, Nelu Tătaru: „Recunoștința mea a fost vindecarea pacienților, că au putut pleca pe picioarele lor acasă”
Deputatul PNL și fostul ministru al Sănătății, Nelu Tătaru, a spus luni seara că se consideră „medicul care a căutat să vindece, să salveze vieți și care nu a cerut sau a condiționat vreodată actul medical”, în aceeași zi în care plenul Camerei Deputaților i-a ridicat imunitatea parlamentară, după ce DNA l-a acuzat de luare de mită.